wickkiey/tamil-wikipedia-chunked huggingface dataset:
# வேலைவாய்ப்பின்மை

## வரலாற்று மற்றும் வழக்கமான வேலைவாய்ப்பின்மை

படிப்பறிவற்ற சமூகங்கள் தங்கள் உறுப்பினர்களை குடும்பத்தை விரிவுபடுத்தும் ஒரு பகுதியாகப் பார்க்கின்றனர் மற்றும் அவர்கள் வேலைவாய்ப்பின்மையை அனுமதிப்பதில்லை. ஐரோப்பிய நிலப்பிரபுத்துவம், அடிமை வகுப்பினர் போன்ற பாரம்பரியமிக்க சமூகங்கள் "வேலைவாய்ப்பில்லாமல்" இருப்பதில்லை. ஏனெனில் அவர்கள் நிலத்தில் தேவையான கருவிகளுடன் நேரடியாகப் பணியாற்றி விளைச்சலை உருவாக்குவார்கள். சரியாக அமெரிக்க நாட்டின் எல்லையில் பத்தொன்பதாம் நூற்றாண்டின் போது தினக்கூலிகள் மற்றும் பிழைப்பூதிய விவசாயிகள் குறைவான நிலங்களுடன் இருந்தனர். அவர்களின் நிலை தற்போது சமூகத்தில் வேலைவாய்ப்பில்லாதோருக்கு ஒப்பான நிலையில் இருக்கிறது. ஆனால் அவர்கள் உண்மையில் வேலை வாய்ப்பற்றோர் அல்ல. இன்றும் அவர்கள் வேலை தேடிக்கொள்ளலாம் மற்றும் தங்கள் நிலங்களினால் ஆதரவைப் பெற்றுக் கொள்ளலாம்.  
1930களில் பத்தாண்டுகள் அமெரிக்காவில் மற்றும் மற்ற பல நாடுகளும் தீவிர வீழ்ச்சியைச் சந்தித்தன. 1929 ஆம் ஆண்டில் அமெரிக்க வேலைவாய்ப்பின்மை விகிதம் சராசரியாக 3% ஆக இருந்தது. 1933 ஆம் ஆண்டில் அனைத்து அமெரிக்கப் பணியாளர்களில் 25% மற்றும் அனைத்து நிலமற்ற பணியாளர்களில் 37% வேலைவாய்ப்பற்றவர்களாக இருந்தனர். வெளியீடு வீழ்ச்சியடைந்திருந்த போது வழக்கத்திற்கு மாறாக உயர் ஊதிய விகிதங்களைச் செயல்படுத்திப் பணியாளர்களைப் பயன்படுத்துவதற்கு நிறுவனங்கள் விருப்பமற்றவர்களாக இருந்தனர். ஓஹியோவில் உள்ள கிலெவ்லேண்டில், வேலைவாய்ப்பின்மை விகிதம் 60% ஆகவும், ஓஹியோவில் உள்ள டோலெடோவில் 80% ஆகவும் இருந்தது. 1933 ஆம் ஆண்டில் வீழ்ச்சியின் ஆழத்தில் கனடாவில் வேலைவாய்ப்பின்மை 27% ஐத் தொட்டது. இங்கிலாந்தின் வட கிழக்கில் சில நகரங்கள் மற்றும் மாநகரங்களில் வேலைவாய்ப்பின்மை மிகவும் உச்சமடைந்து 70%ஐத் தொட்டது. 1932 ஆம் ஆண்டில் ஜெர்மனியில் வேலைவாய்ப்பின்மை விகிதம் கிட்டத்தட்ட 25% ஐத் தொட்டது. நியூயார்க்கின் ஒரு சோவியத் வர்த்த கார்ப்பரேசன் ஒரு நாளைக்கு சராசரியாக 350 விண்ணப்பங்கள் அமெரிக்கர்களிடம் இருந்து சோவியத் ஒன்றியத்தில் வேலை கேட்டு வருவதாகத் தெரிவித்தது. இரண்டு மில்லியன் வீடில்லாத மக்கள் அமெரிக்கா முழுவதும் இடம்பெயர்ந்தனர். ஒரு ஆர்கன்சாஸ் மனிதர் வேலை பார்ப்பதற்காக 900 மைல்கள் நடக்க வேண்டியிருந்தது.
# வேலைவாய்ப்பின்மை

## அளவீடு

பலரும் வேலையற்றோரின் எண்ணிக்கை பற்றி கவலை கொள்ளும் போது பொருளாதார நிபுணர்கள் பொதுவாக வேலைவாய்ப்பின்மை விகிதத்தில் கவனம் கொள்கிறார்கள். மக்கள் தொகை அதிகரிப்பின் காரணமாக வேலை வாய்ப்புடைய மக்களின் எண்ணிக்கை சாதாரணமாக அதிகரித்தல் மற்றும் மக்கள்தொகைக்கு தொடர்புபடுத்தி பணியாளர் ஆற்றல் அதிகரித்தல் போன்றவை இதில் சரிபடுத்தப்படுகின்றன. வேலைவாய்ப்பின்மை விகிதம் சதவீதத்தில் தெரிவிக்கப்படுகிறது. மேலும் அது பின்வருமாறு கணக்கிடப்படுகிறது:  
<math>\text{Unemployment rate}=\frac{\text{Unemployed workers}}{\text{Total labour force}}</math>  
சர்வதேச தொழிலாளர் அமைப்பு "வேலைவாய்ப்பில்லாத பணியாளர்கள்" என்பவர்கள் தற்போது பணியில் இல்லாமல் இருந்து ஆனால் ஊதியத்திற்கு வேலை செய்யும் விருப்பமும் திறமையும் கொண்டவர்கள் மற்றும் தற்போது வேலை தேடுபவர்கள் என விவரிக்கிறது.
இருந்தபோதும் அனைத்து வேலைவாய்ப்பின்மையும் "வெளிப்படையானவை" அல்ல. மேலும் அரசு நிறுவனங்களால் கணக்கிடப்படும் வேலைவாய்ப்பின்மைக்கான புள்ளியியல் துல்லியமானதாக இல்லாமல் இருக்கலாம்.  
ILO வேலைவாய்ப்பின்மை விகிதத்தைக் கணக்கிட 4 மாறுபட்ட முறைகளை விவரிக்கிறது:  
- *தொழிலாளர் ஆற்றல் மாதிரி மதிப்பீடுகள்* , இவை மிகவும் விரிவான முடிவுகளைக் கொடுப்பதாலும் மற்றும் இனம் மற்றும் பாலினம் போன்ற வேறுபட்ட குழு வகைகளில் வேலைவாய்ப்பின்மை கணக்கீடு செய்ய சாத்தியமிருப்பதாலும் இது வேலைவாய்ப்பின்மை விகிதத்தைக் கணக்கிட மிகவும் தேர்ந்தெடுக்கப்படும் முறையாக இருக்கிறது. இந்த முறை பெரும்பாலும் சர்வதேச ரீதியாக ஒப்பிடக்கூடிய வகையில் இருக்கிறது.
- *அதிகாரப்பூர்வ தோராய மதிப்பீடுகள்* , இது மற்ற மூன்று முறைகளில் ஒன்று அல்லது ஒன்றுக்கு மேற்பட்ட முறைகளில் இருந்து எடுக்கப்பட்ட தகவல்களின் இணைதலில் முடிவு செய்யப்படுவதாகும். இந்த முறையின் பயன்பாடு தொழிலாளர் மதிப்பீடுகளின் சார்பிலிருந்து விலகிச்செல்வதாக இருக்கிறது.
- *சமூக காப்புறுதி புள்ளியியல்* , இது வேலைவாய்ப்பின்மை நன்மைகள் போன்றது. இதில் மொத்த பணியாளர் ஆற்றலில் எவ்வளவு நபர்கள் காப்புறுதிக்குச் சுட்டிக்காட்டப்படுகிறார்கள் மற்றும் காப்புறுதி பெற்றிருப்பவர்களில் எவ்வளவு நபர்கள் அதன் நன்மைகளை அடைகிறார்கள் போன்ற கணக்கீடுகள் சார்ந்ததாகும். இந்த முறை காப்புறுதியின் காலாவதி முடிவடைவதற்குள் பலருக்கு வேலை கிடைத்து விடுவதால் கடுமையாக விமர்சிக்கப்படுகிறது.
- *வேலைவாய்ப்பு அலுவலகப் புள்ளியியல்* , இவை மிகவும் குறைவான பலனையே விளைவிப்பவை. இவை வேலைவாய்ப்பு அலுவலகங்களில் பதிவு செய்து வைத்திருக்கும் வேலைவாய்ப்பில்லாத நபர்களின் மாதாந்திர கணக்குகளை மட்டுமே கொண்டு கணக்கிடப்படுகின்றன. இந்த முறையில் ILO விளக்கத்தின்படி வேலைவாய்ப்பற்றவராக அல்லாத நபரும் வேலைவாய்ப்பற்றவராகக் கருதப்படுவார்.
# வேலைவாய்ப்பின்மை

## அளவீடு

#### ஐரொப்பிய ஒன்றியம் (ஈரோஸ்டேட்)

ஈரோஸ்டேட், ஐரோப்பிய ஒன்றியத்தின் புள்ளியியல் அலுவலகமான இது 15 வயதிலிருந்து 74 வயது வரை உள்ளோரில் வேலையில்லாமல் இருக்கும் நபர்கள், நான்கு வாரங்களாக வேலை தேடிவந்தால் மற்றும் அடுத்த இரண்டு வாரங்களுக்குள் வேலையை ஆரம்பிக்கத் தயாராய் இருந்தால் அத்தைகைய நபர்களை வேலைவாய்ப்பற்றோர் என வரையறுக்கிறது. இது ILO தரங்களுக்கு உறுதி அளிக்கிறது. உண்மையான எண்ணிக்கை மற்றும் வேலைவாய்ப்பின்மை விகிதம் இரண்டும் அறிவிக்கப்படுகிறது. புள்ளியியல் தரவுகள் உறுப்பினர் மாநிலங்களில் கிடைக்கிறது. ஐரோப்பிய ஒன்றியம் முழுவதற்குமானது (EU27) அத்துடன் ஈரோ பகுதிக்கானது (EA16) எனக்கிடைக்கிறது. நீண்ட-கால வேலைவாய்ப்பின்மை விகிதமும் ஈரோஸ்டேட்டில் உள்ளடங்கியிருக்கிறது. 1 ஆண்டுகளுக்கும் மேலாக வேலையில்லாமல் இருக்கும் நபர்கள் இதில் ஒரு பகுதியாக வரையறுக்கப்படுகிறார்கள்.  
இதில் ஐரோப்பியன் ஒன்றிய தொழிலாளர் ஆற்றல் மதிப்பீடு (EU-LFS) முக்கிய மூலமாக பயன்படுத்தப்படுகிறது. EU-LFS அனைத்து உறுப்பினர் மாநிலங்களிலும் ஒவ்வொரு காலிறுதிக்கு ஒருமுறை தகவல்களைச் சேர்க்கிறது. மாதாந்திர கணக்கீடுகளுக்காக தேசிய மதிப்பீடுகள் அல்லது வேலைவாய்ப்பு அலுவலக தேசிய பதிவேடுகள் காலிறுதி EU-LFS தகவல்களுடன் இணைத்துப் பயன்படுத்தப்படுகின்றன. தனிப்பட்ட நாடுகளுக்கான துல்லியமான கணக்கு, ஒத்திருக்கும் மாதாந்திரத் தகவலின் முடிவுகளில் இருக்கிறது. மேலும் இது தகவல்கள் கிடைக்கும் தன்மையைச் சார்ந்தது.
# வேலைவாய்ப்பின்மை

## வேலைவாய்ப்பற்றோருக்கான உதவிகள்

பல நாடுகள் வேலைவாய்ப்பற்றோருக்கான உதவிகளை சமூக நலனில் ஒரு பகுதியாகக் கொண்டுள்ளன. இந்த வேலைவாய்ப்பின்மை நன்மைகள் வேலைவாய்ப்பின்மை காப்புறுதி, பொதுநலன், வேலைவாய்ப்பின்மை இழப்பீடு மற்றும் மறுபயிற்சியில் உதவிக்கான மானியங்கள் போன்றவற்றை உள்ளடக்கியவை. இந்தத் திட்டங்களின் முக்கிய நோக்கம் குறைந்த-கால வறுமைகளை மட்டுப்படுத்துவது மற்றும் மிகவும் முக்கியமாக பணியாளர்கள் பெரும்பாலான நேரத்தை வேலை தேடுவதில் செலவிட ஏதுவாக்குவது போன்றவை ஆகும்.  
அமெரிக்காவில் ஒருவர் வேலைவாய்ப்பின்மை காப்புறுதி உதவித்தொகை வாங்குவது அவரது தனிப்பட்ட முந்தைய வருவாய் (பணிபுரிந்த நேரம் அல்ல, குடும்ப அளவு மற்றும் பல.) சார்ந்தது. மேலும் பொதுவாக ஒருவரது முந்தைய வருவாயில் மூன்றில் ஒரு பகுதி இழப்பீடாகக் கிடைக்கும். இதற்கு தகுதி பெறுவதற்கு ஒருவர் அவர் சார்ந்திருக்கும் மாநிலத்தில் குறைந்தபட்சம் ஒரு ஆண்டுகளாவது குடியிருப்பவராக இருக்க வேண்டும் மற்றும் ஐயத்திற்கிடமின்றி வேலையிலும் இருந்திருக்க வேண்டும். இந்த முறை 1935 ஆம் ஆண்டின் சமூகப் பாதுகாப்புச் சட்டத்தால் ஏற்படுத்தப்பட்டது. எனினும் குடிமக்களில் 90% பேர் பதிவேடுகளில் இருக்கிறார்கள். ஆனால் உண்மையில் 40% பேர் மட்டுமே நன்மைகளை அடைகிறார்கள். குறிப்பிட்ட பருவம் சார் தொழில்களில் பணியாற்றுபவராக இருந்தால் இந்த முறை ஒருவர் பணியில் இல்லாத பருவத்தில் அந்த பணியாளருக்கு ஊதியம் வழங்குகிறது. அவ்வாறு செய்வது அந்த நபருக்கு அந்த தொழிலில் தொடர்ந்து ஈடுபாட்டுடன் இருக்க ஊக்குவிக்கும்.  
| ஆண்டு | 1936 | 1937 | 1938 | 1939 | 1940 | 1941 |
| --- | --- | --- | --- | --- | --- | --- |
| *பணியாற்றும் பணியாளர்கள்* |  |  |  |  |  |  |
| *அரசு உதவி நிகழ்வுகள்* |  |  |  |  |  |  |
மூலம்: டொனால்ட் எஸ். ஹோவார்ட், *WPA அண்ட் ஃபெடரல் ரிலீஃப் பாலிசி.* 1943 ப 34.  
| ஆண்டு | வேலைவாய்ப்பின்மை (% தொழிலாளர் ஆற்றல்) |
| --- | --- |
மூலம்: *ஹிஸ்டாரிக்கல் ஸ்டேடிஸ்டிக்ஸ் US* (1976) தொடர்கள் D-86  
மேலும் காண்க, பொதுநலம் மற்றும் பயிற்சி.
# மாதுரி தீட்சித்

**மாதுரி தீட்சித் ** (மே 15, 1967 அன்று பிறந்த **மாதுரி சங்கர் தீட்சித்**) ஓர் இந்திய பாலிவுட் நடிகையாவார். 1980 மற்றும் 1990 ஆம் ஆண்டுகளில் இந்தி படவுலகில் புகழ்பெற்ற நடிகைகள், நடன நாட்டிய நிபுணர்களின் வரிசையில், இவர் தன்னை ஓர் பெயர் பெற்ற நடிகையாகவும் நடன நாட்டிய கலைஞராகவும் நிலைநாட்டிக் கொண்டார்.
இவர் பல வகையான வணிகரீதியான வெற்றிப்படங்களில் தோன்றியதோடு பல படங்கள் அவருடைய நடிப்புத் திறமைக்காகவும், நடனங்களுக்காகவும் பெயர் பெற்றன. ஊடகங்கள் மாதுரியை பாலிவுட்டின் மிகவும் முதன்மை நடிகையாக அடிக்கடி மேற்கோள் காட்டினர்.
# மாதுரி தீட்சித்

## ஆரம்பகால வாழ்க்கை

மாதுரி தீட்சித் மும்பையைச் சார்ந்தவர். மராத்தி சித்பவன் பிராமண குடும்பத்தைச் சார்ந்த சங்கர் மற்றும் சினேகலதா தீட்சித்திற்கு பிறந்தார். அந்தேரியில் உள்ள டிவைன் சைல்ட் உயர்நிலைப் பள்ளியில் பள்ளிக் கல்வியை முடித்த பிறகு, பட்டப்படிப்பை முடிக்க மும்பைக்குச் சென்றார். இவருக்கு ரூபா, பாரதி என்ற இரண்டு மூத்த சகோதரிகளும் அசித் என்ற மூத்த சகோதரும் இருந்தனர்.  
1999 ஆம் ஆண்டில், மாதுரி தீட்சித், டாக்டர் சிறீராம் மாதவ் நேனேவைத் திருமணம் செய்து கொண்டு, அமெரிக்காவுக்குச் சென்றார். இந்த இணையருக்கு ரையான், ஆரின் என்ற இரண்டு குழந்தைகள் உள்ளனர்.
# மாதுரி தீட்சித்

## திரைப்படத் துறை

மாதுரி தீட்சித் 1984 இல் *அபோத்* (Abodh) என்ற திரைப்படத்தின் மூலம் நடிகையாக அறிமுகமானார். ஆனால் இத்திரைப்படம் வணிக அளவில் வெற்றி பெறவில்லை. அவரது அடுத்த படம் *ஆவாரா பாப்* (Awara Baap) (1985) வணிக அளவில் வெற்றி பெறவில்லை. 1986 இல் மாதுரி *ஸ்வாதி* (Swati), *மானவ் ஹத்யா* (Manav Hatya) ஆகிய படங்களில் நடித்தார். இவைகளும் வணிக அளவில் வெற்றி பெறவில்லை. 1987 ஆம் ஆண்டு *மோக்ரா* (Mohra), *இஃபாசத்* (Hifazat), *உத்தர் தக்சின்* (Uttar Dakshin) ஆகிய மூன்று படங்களில் அவர் நடித்தார், இவைகளும் பெரிய அளவில் வெற்றி பெறவில்லை. தொடர்ச்சியான தோல்விகளுக்குப் பிறகு, இவர் 1988 இல் *தேசாப்* (Tezaab) என்ற திரைப்படம் பெரும் வெற்றி பெற்றது. அந்த ஆண்டின் அதிக வசூல் செய்த திரைப்படமாக இப்படம் மாறியது. மேலும் இந்த திரைப்படத்தின் மூலம் 34ஆவது சிறந்த நடிகைக்கான ஃபிலிம் ஃபேர் விருதுகக்கான பரிந்துரையைப் பெற்றார். அதன்பிறகு, *ராம் லகன்* (Ram Lakhan), *பிரேம் பிரதிக்யா* (Prem Pratigyaa), *திரிதேவ்* (Tridev), *பரிந்தா* (Parinda ), *தில்* (Dil), *சாசன்* (Saajan), *பேட்டா* (Beta), *மிருத்யுதண்ட்* (Mrityudand), *தில் தோ பாகல் கை* (Dil Toh Pagal Hai) ஆகியன வணிக அளவில் பெரும் வெற்றி பெற்றன. மாதுரி அவரது நடிப்புத் திறமைக்கு மட்டுமல்ல, அவரது நடனத்திறமைக்கும் பெயர் போனவர். பாலிவுட்டின் பிரபலமடைந்த திரைப்பட பாடல்களுக்கான அவளுடைய நடனமுறைகள், மிகவும் பெயர் பெற்றன. எடுத்துக்காட்டாக
**பாடல்கள்**  
| படம் | பாடல் |  |
| --- | --- | --- |
| தேஜாப் | ஏக் தோ தீன் |  |
| ராம் லகன் | படா துக் தீன்ஹ |  |
| பேட்டா | தக் தக் |  |
| அன்ஜாமி | சனே கே கேத் மெயின் |  |
| கல்நாயக் | சோலி கே பீச்சே |  |
| ராஜா | அகியான் மிலாவுன் |  |
| யாரானா | பியா கர் ஆயா |  |
| புகாரி | கே சரா |  |
| தேவதாஸ் | மார் டாலா | } |
போன்ற பாடல்கள் பார்வையாளர்களை ஈர்த்தது.
# மாதுரி தீட்சித்

## விருதுகள்

மே 10, 2008 அன்று புது தில்லியில் உள்ள குடியரசுத் தலைவர் மாளிகையில் குடியரசுத் தலைவர் பிரதீபா பாட்டீலிடமிருந்து *பத்மசிறீ* விருதைப் பெற்றார் மாதுரி.
# வருண் காந்தி

**வருண் பெரோஸ் காந்தி** (*Varun Feroze Gandhi*) அல்லது **வருண் காந்தி** (பிறப்பு 13 மார்ச் 1980) ஓர் இந்திய அரசியல்வாதியாவார். இவர் பிலிபித் தொகுதியிலிருந்து மக்களவைக்கு மூன்றாவது முறையாக தேர்ந்தெடுக்கபட்ட உறுப்பினராக உள்ளார். பாரதிய ஜனதா கட்சியின் உறுப்பினரான இவர், 2012 மார்ச்சில் ராஜ்நாத் சிங் அணியில் பொதுச் செயலாளராக சேர்க்கப்பட்டார். இவர் நேரு-காந்தி குடும்பத்தைச் சேர்ந்தவர்.
# வருண் காந்தி

## ஆரம்ப வாழ்க்கையும் கல்வியும்

பெரோஸ் வருண் காந்தி தில்லியில் 13 மார்ச் 1980 அன்று சஞ்சய் காந்தி மற்றும் மேனகா காந்திக்கு பிறந்தார். இந்தியாவின் முன்னாள் பிரதமர் இந்திரா காந்தியின் பேரனும் இந்தியாவின் முதல் பிரதமர் ஜவகர்லால் நேருவின் கொள்ளுப் பேரனும் ஆவார். 1980 பொதுத் தேர்தலில் இந்திரா காந்தி மீண்டும் ஆட்சியைப் பிடித்தவுடன் வருண் பிறந்தார். ஜூன் 1980 இல் வருணுக்கு மூன்று மாத குழந்தையாக இருந்தபோது இவரது தந்தை சஞ்சய் காந்தி விமான விபத்தில் இறந்தார். வருணுக்கு நான்கு வயதாக இருந்தபோது 1984 அக்டோபர் 31 அன்று இந்திரா படுகொலை செய்யப்பட்டார். வருண் இரிஷி வேலி பள்ளியிலும், புது தில்லியில் உள்ள பிரித்தானிய பள்ளியிலும் பயின்றார். அங்கு இவர் மாணவர் அமைப்பில் இருந்தார். இலண்டன் பல்கலைக்கழகத்தில் இளம் அறிவியல் பட்டம் பெற்றவர்.
# வருண் காந்தி

## ஆரம்பகால அரசியல் வாழ்க்கை

வருண் காந்தியை முதன்முதலில் பிலிபித் தொகுதியில் இவரது தாயார் 1999 தேர்தல் பிரச்சாரத்தின் போது அறிமுகப்படுத்தினார். முன்னதாக மேனகா தேசிய ஜனநாயகக் கூட்டணியில் அங்கம் வகித்தார். ஆனால் அவரும் வருணும் முறைப்படி 2004 இல் பாஜகவில் இணைந்தனர். வருண் காந்தி 2004 தேர்தலில் 40 தொகுதிகளுக்கு மேல் கட்சிக்காக பிரச்சாரம் செய்தார்.
ஒரு சந்த்திப்பில் மேனகா காந்தியும், வருண் காந்தியும்.]]
# வருண் காந்தி

## மக்களவை உறுப்பினராக

2009 பொதுத் தேர்தலில் வருண் காந்தியை இவரது தாயார் மேனகா காந்திக்குப் பதிலாக பிலிபித் தொகுதியில் வேட்பாளராக நிறுத்த பாஜக முடிவு செய்தது. இவர் 419,539 வாக்குகள் பெற்று தொகுதியை வென்றார். மேலும், 281,501 வாக்குகள் வித்தியாசத்தில் தனக்கு எதிராக போட்டியிட்ட இந்திய தேசிய காங்கிரசின் வேட்பாளரான வி. எம். சிங்கை தோற்கடித்தார். வி. எம். சிங் உட்பட போட்டியிட்ட அனைத்து வேட்பாளர்களும் வைப்புத்தொகையை இழந்தனர். பிலிபித்தின் தல்சந்த் மொகல்லா பகுதியில் நடந்த கூட்டத்தில், வருண் காந்தி மீது முஸ்லிம்களைப் பற்றி ஆத்திரமூட்டும் வகையில் பேசியதாக வழக்குப் பதிவு செய்யப்பட்டது. இருப்பினும், இந்த வழக்கில் இவர் நீதிமன்றத்தால் விடுவிக்கப்பட்டார். 5 மார்ச் 2013 அன்று, 2009 மக்களவைத் தேர்தல் பிரச்சாரத்தின் போது இவருக்கு எதிராகப் பதிவு செய்யப்பட்ட இரண்டாவது வெறுப்புப் பேச்சு வழக்கில் இருந்தும் பிலிபித் நீதிமன்றம் விடுவித்தது.  
மே 2014 இல், லோக்சபா 2014 தேர்தலில் சுல்தான்பூரில் போட்டியிட்டு அமிதா சிங்கை தோற்கடித்தார்.  
இவர் 2019 பொதுத் தேர்தலில் பிலிபித் மக்களவைத் தொகுதியில் போட்டியிட்டு சுமார் 250,000 வாக்குகள் பெற்று தொடர்ந்து மூன்றாவது முறையாக மக்களவை உறுப்பினர் ஆனார்.  
ஆகஸ்ட் 2011 இல், வருண் காந்தி ஜன் லோக்பால் மசோதாவை வலுவாக வலியுறுத்தினார். அண்ணா அசாரேவிற்கு அரசு அனுமதி மறுத்ததை அடுத்து, உண்ணாவிரதத்தை நடத்துவதற்காக, அவருக்கு வருண் காந்தி தனது அதிகாரப்பூர்வ இல்லத்தை வழங்கினார். அசாரே சிறையில் அடைக்கப்பட்டபோது, ஜன்லோக்பால் மசோதாவை நாடாளுமன்றத்தில் தாக்கல் செய்ய முன்வந்தார். ஆகஸ்ட் 24 அன்று, அன்னா அசாரேவுக்கு ஆதரவளிக்க புதுதில்லி, ராம்லீலா மைதானத்திற்குச் சென்றார். ஊழலுக்கு எதிரான போராட்டத்தை வெளிப்படையாக ஆதரித்த முதல் அரசியல்வாதி ஆனார்.
# வருண் காந்தி

## கட்டுரையாளர்

தி டைம்ஸ் ஆஃப் இந்தியா, ஹிந்துஸ்தான் டைம்ஸ், தி எகனாமிக் டைம்ஸ் எகனாமிக் டைம்ஸ், இந்தியன் எக்சுபிரசு, *தி ஏசியன் ஏஜ்*, தி இந்து, அவுட்லுக் போன்ற இந்தியாவில் உள்ள பல தேசிய நாளிதழ்கள் மற்றும் பத்திரிகைகளுக்கு வருண் காந்தி கட்டுரைகள் மற்றும் கொள்கை ஆவணங்களை எழுதுகிறார்.
# வருண் காந்தி

## எழுத்துகள்

வருண் தனது முதல் கவிதைத் தொகுதியான *தி அதர்னஸ் ஆஃப் செல்ஃப்* என்ற தலைப்பில் 20 வயதில், 2000 இல் எழுதினார். இவரது இரண்டாவது கவிதைத் தொகுதி, *ஸ்டில்னஸ்* என்ற தலைப்பில் ஏப்ரல் 2015 இல் *ஹார்பர்காலின்ஸ்* என்ற பதிப்பகத்தால் வெளியிடப்பட்டது. புத்தகம் வெளியான முதல் இரண்டு நாட்களில் 10,000 பிரதிகளுக்கு மேல் விற்பனையாகி, அதிகம் விற்பனையாகும் புனைகதை அல்லாத புத்தகமாக மாறியது.  
2018 ஆம் ஆண்டில், இவர் இந்திய கிராமப்புற பொருளாதாரம் குறித்த தனது புத்தகத்தை *தி ரூரல் மேனிஃபெஸ்டோ: ரிலீசிங் இன்டியாஸ் பியூட்டர் த்ரோ ஹெர் வில்லேஜ்* என்ற தலைப்பில் வெளியிட்டார். புத்தகம் வெளியான பத்து நாட்களில் 30,000 பிரதிகளுக்கு மேல் விற்றது.  
இவரது நான்காவது புத்தகமான, *தி இந்தியன் மெட்ரோபோலிஸ்: டிகன்ஸ்ட்ரக்டிங் இந்தியாஸ் அர்பன் ஸ்பேசஸ்* என்பது பிப்ரவரி 2023 இல் வெளியிடப்பட்டது.
# வருண் காந்தி

## இதனையும் காண்க

- மேனகா காந்தி
- இந்திய எழுத்தாளர்கள் பட்டியல்
# தானியங்கி

ஒரு **தானியங்கி** அல்லது **ரோபோ** என்பது நடைமுறையில் உண்மையான இயந்திர வடிவுடைய மெய்நிகர் முகவர் ஆகும். செயல்முறைப்படி, மேலும் அது கணினி வழிகாட்டுதல் மற்றும் மின்சுற்றுக்களின் மூலம் இயங்கும் இடுபணிகளை தானாக நிறைவேற்றவல்ல திறன் படைத்த ஒரு வழக்கமான மின்னாற்றல் இயக்கவியல் இயந்திரம் ஆகும். மற்றுமொரு பொதுவான குணநலன் யாதெனில் அதன் தோற்றம் அல்லது அசைவுகள் மூலம் ஒரு தானியங்கி அடிக்கடி அதற்கென்று உரிய ஒரு நோக்கம் அல்லது காரகம்-செயலாண்மையை நிறைவேற்றுகிறது. இது பகுதி தன்னிசையானதகவோ அல்லது முழு தன்னிசையானதாகவோ இருக்கலாம்.
# தானியங்கி

## சொற்பொருள் விளக்கங்கள்

### சொல்லாக்க விளக்கம்.

*தானியங்கி* எனும் சொல் முதன்முதலில் செக் எழுத்தாளர் கரேல் கபேக் அவருடைய நாடகம் *ஆர்.யு.ஆர்.(ரோச்சும்மின் அகில உலக தானியங்கிட்கள்),* அதில் அறிமுகம் செய்தார்.ஆர் யு ஆர் என்பது *ரோச்சும்மின் உலகளாவிய தானியங்கிகள்,* 1920 இல் அது வெளியிடப்பட்டது.
1933 இல், அவர் ஒரு செக் பத்திரிகை *லிடோவே நோவினி* அதில் எழுதிய கட்டுரையில், அவர் முதன்முதலாக இயந்திர உயிர் இனங்களை *லபோரி* (லத்தீன் மொழியில்* லபோர் * என்றால் வேலை என்று பொருள்)என்றே அழைக்க நினைத்ததாக குறிப்பிட்டுள்ளார். எனினும்,அவர் அந்த வார்த்தை பிடிக்காததால், தன் சகோதரர் ஜோசெப்பிடம் ஆலோசனை கலந்ததில் தெரிவிக்கப்பட்ட சொல்லே "தானியங்கிடி"யாகும். தானியங்கிட என்ற சொல்லானது வேலை அல்லது உழைப்பு அல்லது அடிமை உழைப்பாளி பொருள்படும், உருவகமாக செக் மற்றும் ஸ்லாவிக் மொழிகளில் "கடும்தொழில்" அல்லது "கடும்உழைப்பு" என்றும் பொருள்பயக்கும். மரபு ரீதியில் தானியங்கிட என்பது ஓர் அடிமைத்தொழிலாளி தன் எஜமானனுக்கு, ஒரு வருடத்தில் ஆறு மாதங்கள் வேலைக்காலமாக பணியாற்ற வேண்டும். 1848 இல் போஹெமியாவில், அடிமைத்தொழில் சட்டப்படி செல்லுபடி ஆகாது என்று அறிவிக்கப்பட்டது, ஆகையால் கபேக் *ஆர்.யு.ஆர் * நாடகம் எழுதிய போது, *தானியங்கி* என்ற சொல்லானது வேலையின் பலவகைகளை உள்ளடக்கியது, ஆயினும் "அடிமைத்தனம்" என்ற சொல்லானது வழக்கொழிந்தாலும் அது தெரியப்படும் சொல்லாகவே இன்றளவும் உள்ளது.  
ரோபாடிக்ஸ் என்ற சொல்லானது, இவ்வாய்வுத் துறையினை குறிப்பிடுவதாகும்,அது முதன்முதலில் (தற்செயலாக அமைந்த போதிலும்), எழுத்தாளர் ஐசக் அசிமோவ் தனது அறிவியல் கற்பனைக் கதையில் புதிதாக புனைந்துரைத்தார்.
# தானியங்கி

## தொழில் நுட்பப் போக்குகள்

### தொழில்நுட்ப வளர்ச்சி

;ஒட்டுமொத்த போக்குகள்  
2025களில், ஜப்பான் தானியங்கி சேவைகளை முழு அளவில் வணிகமயமாகுவதில் நம்பிக்கை கொண்டுள்ளது. ஜப்பானிய அரசாங்க முகமைகளால், அங்கு ஆய்வு தொழில்நுட்பமாக அதிலும் குறிப்பாக வணிக அமைச்சகத்தால் நடத்த அவ்வரசாங்கம் முன்வந்துள்ளது.  
தானியங்கிக்கள் முன்னேற்றம் அடைய, முடிவில் ஒரு தரமான கணினி உள்ளியக்க முறைமை அவைகளுக்காகவே என்று வரவும் கூடும். தானியங்கி கணினி உள்ளியக்க முறைமை (ஆர்ஒஎஸ்) ஸ்டான்போர்ட் பல்கலைக் கழகத்தில் ஒரு ஓபன் சோர்ஸ்-திறந்த மூலம்-திட்டங்களின் தொகுதி அடங்கியதாக உருவாக்கப்பட்டது, அதனுடன் மாசாசுசெட்ட்ஸ் தொழில்நுட்ப நிறுவனம்,ஜெர்மனியின் முனிச் தொழில்நுட்ப பல்கலைக் கழகம் இரண்டும், இணைந்து பங்கு கொண்டன. ஆர்ஒஎஸ் தானியங்கிகளின் வழிச்செலவு,கைகால்கள் பற்றி குறிப்பான வன்பொருள் கவலைப்படாமல் ஒரு திட்டம் வழங்கி உள்ளது. உயர்-மட்ட அளவில் கட்டளைகள் பிம்பம் பற்றி கண்டறிதலும் மேலும் கதவுகள் திறக்கவும் அது கணினியில் வழங்கி உள்ளது. ஆர்ஒஎஸ் தானியங்கி கணினி திறந்த உடனே, அதன் கைகால்கள் நீளம் அசைவு கொண்டே தேவையான தரவுகளைப் பெற்றுவிடும். இந்த தரவுகளை அது உயர்-மட்ட பதின்முறை இலக்கமானம் கணக்கிட சார்ந்து உள்ளது. மைக்ரோசோப்ட் கணினி நிறுவனம் தனது தானியங்கிடிக்ஸ் வளர்ச்சியாளர் ஸ்டுடியோ, துணைகொண்டு 2007. முதல் ஒரு "தானியங்கிக்கள் விண்டோஸ்" முறைமை ஒன்றை உருவாக்கி உள்ளது.  
;புதிய செயல்முறைகளும் திறன்களும்  
கேட்டர்பில்லர் கம்பெனி ஒரு கொட்டும் டிரக் மனிதர் வாகன ஒட்டி இன்றி உருவாக்கியுள்ளது.
# தானியங்கி

## தொழில் நுட்பப் போக்குகள்

### மாறுபடும் பண்பாட்டுப் புலனுணர்வுகள்.

மொத்தமுள்ள தானியங்கிகளில் ஆசியாவில் சுமாராக பாதியளவு உள்ளன, ஐரோப்பாவில், 32%,வட அமெரிக்காவில், 16%,ஆஸ்திரேலியாவில், 1%, ஆப்ரிக்காவில் 1% உள்ளன[93],மீதம் மொத்தமுள்ளதில் 30% ஜப்பானில் உள்ளன.[94] இதன் பொருளாவது அனைத்து நாடுகளில் உள்ளதில், தானியங்கிகளில் மிக அதிகம் ஜப்பானில் உள்ளது. உண்மையில் அந்நாடுதான் தானியங்கிடிக்ஸ்களில் உலகிலேயே முன்னணியில் உள்ளது. மேலும் அந்நாடு உலகின் தானியங்கிடிக்ஸ் தலைமையகமாக திகழ்வதாக சொல்லப்படுகின்றது.  
ஜப்பானிலும், தென் கொரியாவிலும் , எதிர்கால தானியங்கிக்கள் பற்றிய கருத்துக்கள் முக்கியமாக நேர்முகமாகவே உள்ளன,தானியங்கிடிக்-ஆதரவு சமுதாயம் அமைக்கும் எண்ணம் பிரசித்தி பெற்ற 'அஸ்ட்ரோ பாய்' வாயிலாகவே தோன்றியது. ஆசிய சமுதாயங்களான ஜப்பான்,தென் கொரியா, மற்றும் சமீப காலமாக, சீனா, போன்றன நம்புவது தானியங்கிக்கள் மனிதனுக்கு இணையாக அமைந்திருப்பது என்பதால், அவைகள் வயதானவர்களை கவனிக்கவும், விளையாட உதவுவதும், செல்லப் பிராணிகளுக்கு மாற்றாக இருப்பதும் என வேலைகளை அதன்மூலம் நன்றாக நிறைவேற்றிக் கொள்ளுகின்றன.[97] ஆசியப் பண்பாடுகளின் பொதுக்கருத்து என்னவெனில் தானியங்கிக்கள் முன்னேற, சமுதாயம் மேம்படும்,ஆனால் அக்கருத்து மேற்கு நாடுகளின் நம்பிக்கைக்கு எதிரானது.  
ஜப்பானில் உள்ள மனிதஇயல் தானியங்கிக்கள் நிறுவனமான மிட்சுபிஷி குழுமம் கருத்து தெரிவிக்கையில்,"இது ஒரு புதிய யுகம் மலரும் தருணம்; மனிதர்களும் தானியங்கிகளும் ஒருங்கிணைந்து வாழும் நிலை உருவாகி உள்ளது." என்று கூறி உள்ளது.[98] தென் கொரியா 2015–2020 காலத்திற்குள் ஒவ்வொரு வீட்டிலும் ஒரு தானியங்கி இருக்க குறிக்கோள் கொண்டுள்ளது. அப்போதுதான் ஜப்பான் நாட்டை தொழில்நுட்பத்தில் பிடிக்க முடியும் என்று நம்புகின்றது.  
மேற்கத்திய நாடுகள் அக்கருத்துக்கு எதிராக உள்ளன,அவைகள் மேலும் தானியங்கிடிக்ஸ் வளர்ச்சி பற்றி அச்சம் கொண்டுள்ளன, ஊடகங்கள் மற்றும் திரைப்படங்கள் மற்றும் இலக்கியம் வாயிலாக மனிதர்களையே இடமாற்றம் செய்துவிடும் என்பதே அந்த அச்சத்திற்கு காரணம் ஆகும். ஒருசிலர் மேற்கு நாடுகளில் கருதுவது தானியங்கிக்கள் எதிகாலத்தில் மனிதர்களுக்கே 'அச்சுறுத்தல்' ஆகிவிடும் என்பதாகும், சமூகத்தில் மனிதர்களின் பங்கு பற்றிய சமய சார்பான கருத்துக்கள் அப்படி கருத வைக்கின்றன.[101][102] தெளிவாக நோக்குகையில், இந்த எல்லைகோடுகள் புலப்படுவதில்லை, ஆயினும் ஒரு குறிப்பிடத்தக்க வேற்றுமை இரண்டு பண்பாட்டு நோக்கங்களிடையே உள்ளது.
# தானியங்கி

## சமகால பயன்பாடுகள்.

தற்பொழுது இரு முக்கிய தானியங்கிகளின் வகைகள், அவைகளின் பயன் அடிப்படையில் உள்ளன: ஒன்று பொதுநோக்குடைய சுயாட்சி தானியங்கிகள் மற்றொன்று அர்ப்பணிப்பு கொண்ட தானியங்கிக்கள் ஆகும்.  
தானியங்கிக்கள் அவைகள் கொண்ட நோக்கத்தின் பிரத்தியேகத் தன்மை ஒட்டி வகைப்படுத்தபட்டுள்ளன. ஒரு தானியங்கி ஒரு குறிப்பிட்ட பணியைச் செம்மையாக செய்வதற்காகவே வடிவமைக்கப்பட்டிருக்கும், பல பணிவரிசை செய்வது அதன் தன்மையில் கொஞ்சம் குறைந்து இருக்கலாம். ஆனாலும், எல்லா தானியங்கிகளும் அதற்கென உள்ள இயல்பில் மறுதிட்டமிடுதல் மூலம் வேறுபட்டு நடக்கக் கூடும், ஒருசில மட்டும் தனது உடல்உருவம் வரையறைக்குள் கொண்டிருக்கும். எடுத்துக் காட்டாக, ஒரு தொழிற்சாலைக்குள்ளேயே தானியங்கி செய்யும் வேலைகள் ஆவன, வெட்டுதல், பற்றவைத்து சீறாக்குதல்,பசை ஒட்டுதல், தரை சவாரி வேலையை செய்தல், அப்பொழுது ஒரு பொருளை ஓரிடம் எடுத்து மற்றோரிடம் வைத்தல், அச்சடிக்கப்பட்ட சுற்றுப்பாதை கொண்ட பலகையில் வேலை செய்தல் ஆகியன யாவும் திறம்பட செய்யும்.
# தானியங்கி

## சமகால பயன்பாடுகள்.

### பொது-நோக்குடைய சுயாட்சி தானியங்கிக்கள்

**பொது-நோக்குடைய சுயாட்சி தானியங்கிக்கள் ** தன் இச்சையாக பல வேலைகளைச் செய்யும். பொது-நோக்குடைய சுயாட்சி தானியங்கிக்கள் தெரிந்த இடங்களில் சுயமாக வழிச்செலவுகள் செய்யும், மீண்டும் மறுசக்தி ஊட்டும் வேலையையும் செய்யும், மின்ம இயக்கம் கொண்ட கதவுகளில் இடைமுகப்பு வேலையும் செய்யும், உயரத்தில் கூலம் தூக்கிகளையும் இயக்கும், மேலும் பல அடிப்படை வேலைகளையும் செய்யும். கணனிகள் போல, பொதுநோக்குடைய தானியங்கிக்கள் வலைத்தளங்களை, இணைக்கும் வேலையும் செய்யும்,மென்பொருள்கள் அதற்குரிய துணைப்பொருள்கள் அவைகளின் பயன்பாடுகளை அதிகரிக்கச் செய்யும். அவைகள் மனிதர்களை பொருள்களை அடையாளம் காணும்,அவைகளுடன் பேசும்,தோழமையோடு பழகும்,சுற்றுப்புறம் சூழல்களை உற்று கவனிக்கும்,எச்சரிக்கை மணிகளுக்கு ஈடு கொடுக்கும்,வழங்கும் பொருள்களை எடுத்துச் செல்லும்,பிற பயனான பணிகளைச் செய்யும். பொது-நோக்குடைய சுயாட்சி தானியங்கிக்கள் பலவேறுபட்ட வேலைகளை ஒரேசமயம் செய்யக்கூடும் அல்லது ஒரேநாளில் பல்வேறுபட்ட நேரங்களில் பல்வேறுபட்ட பாத்திரங்களில் பணிகள் செய்யும். ஒருசில தானியங்கிக்கள் மனிதர்கள் போல போலியாக பேசும், சில அவர்கள் போல தோற்றம், கொண்டும் இருக்கும், இப்படிப்பட்ட தானியங்கிக்கள் மனித இயல்பு கொண்டதென கருதப்படும்.
# தானியங்கி

## சமகால பயன்பாடுகள்.

### அர்ப்பணிப்பு கொண்ட தானியங்கிக்கள்

2006 ல் சேவை தானியங்கி 3,540,000 எண்ணிக்கையிலும், தொழில்துறையில் தானியங்கி 950,000எண்ணிக்கையிலும் பயன்பாட்டில் உள்ளதென கணக்கிடப்பட்டுள்ளது. ஒரு மாறுபட்ட அளவீட்டின்படி ஒரு மில்லியன் தானியங்கிக்கள் உலகெங்கிலும் 2008, முதல்பாதியில் இயக்கப்படுவதாகவும் கண்டறியப்பட்டுள்ளது.அதில் பாதி ஆசியாவிலும் 32% ஐரோப்பாவிலும்,16% வட அமெரிக்காவிலும், 1% ஆஸ்திரேலியாவிலும் ,மற்றும் 1% ஆப்ரிக்காவிலும் உள்ளது.[109] தொழில் துறை மற்றும் சேவை தானியங்கிக்கள் அவைகள் செய்யும் வேலையை பொறுத்து சுமாராக இரண்டு வகைகளாக பிரிக்கப்பட்டுள்ளன. முதல்வகைப்படி ஒரு தானியங்கி அதிகமாக உற்பத்தி,துல்லியம்,மற்றும் தாங்கும்திறன் மனிதர்களைக் காட்டிலும் கொண்டுள்ளன; இரண்டாவது வகைப்படி அழுக்கான, அபாயமான, உற்சாகம் குறைந்த வேலைகளை அதுவும் மனிதர்கள் விரும்பாததை தானியங்கிக்கள் செய்கின்றன.
# தானியங்கி

## சமகால பயன்பாடுகள்.

### அர்ப்பணிப்பு கொண்ட தானியங்கிக்கள்

#### அதிகமாக உற்பத்தி,துல்லியம்,மற்றும் தாங்கும் திறன்

பல தொழிற்சாலை சம்பந்தப்பட்ட வேலைகள் இப்பொழுது தானியங்கிக்கள் மூலமாக நடைபெறுகின்றன. இது விலை குறைந்த மொத்த உற்பத்திப் பொருள்கள், தானியங்கி வாகனங்கள் மற்றும் மின்ம இயக்கம் சார்ந்த பொருள்கள் உள்பட செய்து முடிக்க ஏதுவாகின்றது. ஒரே இடத்தில் இயந்திரங்கள் இயக்குபவர்களால் தானியங்கிகளுக்கு பெரிய அளவில் சந்தைகள் ஏற்பட்டுள்ளன. 2006 ல், சேவை தானியங்கி 3,540,000 எண்ணிக்கையிலும், தொழில்துறையில் தானியங்கி 950,000எண்ணிக்கையிலும் உள்ளதென கணக்கிடப்பட்டுள்ளது. ,எடிஎஎம்,டுக்,பட்ரோல்-பாட் கோபர், யாவுமே மக்கள்-சிநேகித வேலையிடங்கள் கொண்டுள்ளன. அவைகள் வழிச்செலவிற்கு இயற்கையான அம்சங்களை அடையாளம் கண்டு கொள்கின்றன. 0}முப்பரிமாண ஸ்கேன்னர்கள் அல்லது பிற புலனுணர்வு அறியும் முறைகள் இரு அல்லது மூன்று பரிமாணங்கள் மூலம் சூழல்களை அறிந்தாலும் அடுக்கடுக்கான பிழைகளை குறைக்கச் செய்தாலும் அவைகளின் நடப்பு நிலைமையை கணிப்புச்-சுட்டு கணக்கீடுகளால் மட்டுமே காண இயலும். சில ஏஜிவிகள் சுற்றுப்புறச் சூழல்களை ஸ்கானிங் லேசர்கள் மூலம் வரைபடங்கள் உருவாக்க முடியும்,அதை (எஸ்எல்எஎம்)ஒருங்கமை உள்ளிட அமைப்பு மற்றும் வரைபடங்கள் செய்தல் என்பர், அந்த வரைபடங்கள் மெய்யான நேரத்திற்குள் பயன்படுத்தி பிற பாதைகளில் பயணித்து பதின்முறை இலக்கமானம்படி தடங்கல்கள் நீக்க முடியும். அவைகள் சிக்கலான சூழல்களில் இயங்க முடியும்.மறுபடி திருப்பி- செய்யாத மறுபடி கிரமமாக திருப்பி-வாராத பணிகளை நிறைவேற்றும். அதாவது நிழல்படத்திரையை பாதி-அரிதில் கடத்தி பரிசோதனைச் சாலைக்கு அனுப்புதல், மருத்துவமனைகளில் மாதிரிச் சான்றுகள் அளித்தல், கிடங்குகளில் சரக்குகளை கையாளுதல் போன்ற பணிகளைச் செய்யும். இயக்கவிசை கொண்ட பிரதேசங்களில், அதாவது பொறிகளின் பிடிகள், உள்ள கிடங்குகளில் ஏஜிவிகள் மேலும் கூடுதலான யுக்திகள் தேவைப்படும். ஒருசில காட்சிப்-புலம் கொண்ட முறைமைகளில் மட்டுமே அப்படிப்பட்ட சூழல்கள்களில் நம்பகமாக பயணிக்க இயலும்.
# தானியங்கி

## திறனார்ந்த பிரச்சினைகள்

தானியங்கிக்கள் பற்றிய பயன்களும், கவலைகளும், பரவலான அளவில் நூல்களில் திரைப்படங்களில் மீண்டும் மீண்டும் கூறப்பட்டுள்ளன. ஒரு பொதுவான விவாதப்பொருள் என்னவெனில் தன்னுணர்வும் நுண்ணறிவும் கொண்ட நிபுணத்துவ தானியங்கிகள், மூலம் ஒரே அடியாக மனிதகுலமே வேர் அறுக்கப்பட்டுவிடுமோ என்பதுதான். (காண்க: *தி தேர்மினடோர், ரன் வே, ப்ளேட் ரன்னெர், தானியங்கி கப்* , ரெப்லிகட்டர்,(ஸ்டார் கேட்) தி ரெப்லி கடோர்ஸ் இன் ஸ்டார் கேட், தி சைக் லான்ஸ் இன் *பட்டல் ஸ்டார் காலகடிக்க* , *தி மாட்ரிக்ஸ்* , THX 1138 *தானியங்கி* ) சில கற்பனைக் கதையில்வரும் தானியங்கிக்கள் கொல்லவும்,அழிக்கவும், திட்டங்கள் கொண்டுள்ளன; பிற உன்னத மனித நுண்ணறிவும் ஆற்றல்கள் பெற்றுள்ளதால் மென்பொருள் வன்பொருள் இரண்டும் மேம்படுத்தி செயல்படுகின்றன. எடுத்துக் காட்டுகள் பிரசித்தி பெற்ற ஊடகம் வாயிலாக வெளிவந்த,[149]*ரெட் பிளானெட்* போன்றவற்றில் தானியங்கிக்கள் எப்படி தீங்கு செய்ய வல்லது என சித்திரிக்கப் பட்டுள்ளது... மற்றுமொரு பொது விவாதப்பொருள் விளைவு பற்றியதாகும்,அதை சிலசமயம் "விசித்திர பள்ளத்தாக்கு" அதில் வெளிவந்த இருப்பு கொள்ள முடியாமல் பார்த்த உடனே வெறுப்பு கொள்ளக் கூடிய அளவில் தானியங்கிக்கள் மனிதர்கள் போல குரலும் எழுப்புகின்றன. [151] *பிரான்கேன்ஸ்டீன் * (1818), அடிக்கடி முதல் அறிவியல் நாவல், என அழைக்கப்படும். அதில் தானியங்கி பற்றிய கருத்து பொருளோடு ஒத்திருக்கும் வண்ணம் அமைந்து ஓர் அரக்கன் போல் ஆகி படைத்தவனையே பின்தள்ளும் வகையில் கூறப்பட்டுள்ளது. ஒரு தொலைகாட்சி நிகழ்ச்சியில், தானியங்கிக்கள் வெறும் விதூஷகர்களாக மட்டுமல்லாமல், மனிதனோடு உடன்வசிக்கும் மனிதவடிவினர்களாக சித்திரிக்கப்பட்டன. அவைகள் இன்னமும் தொழிற்சாலையில் பணிபுரிகின்றன, ஆனாலும் இத்தகைய தானியங்கிக்கள் தினம்தோறும் வாழ்பவர்கள் போல வேலைகள் நிறைவேற்றுகின்றன.  
மனுவேல் தே லண்ட தனது குறிப்பில் கூறியுள்ளார்" சுறுசுறுப்பான ஏவுகணைகள்", தானாக விழும் குண்டுகள், இவைகளில் செயற்கை புலனுணர்வு உள்ளமையால் தானியங்கிக்கள் என்று அவைகளை அழைக்கலாம், ஏனெனில் அவைகள் சுயமான தீர்மானங்கள் செய்யம் வல்லமை படைத்திருக்கின்றன. அவர் மேலும் நம்புவதாவது இதுஒரு முக்கியமான ஆபத்தான போக்கினை வெளிப்படுத்துகின்றது அதன்படி மனிதர்கள் முக்கியமான தீர்மானங்களை இயந்திரங்கள் எடுக்க அவைகளை அவைகளிடமே ஒப்படைத்துள்ளனர்.  
சூறையாடும் தானியங்கிக்கள் வேண்டுமானால் கேளிக்கை மதிப்பு, கொண்டிருக்கலாம் ஆனால் அத்தகைய தானியங்கிக்கள் பாதுகாப்பு இன்றி பயன்படுத்தினால் அவைகள் உண்மையில் அபாயங்களை ஏற்படுத்தலாம். ஒரு பளுவான தொழில்துறை சார்ந்த தானியங்கி, சக்தி நிறைந்து ஏவி விடப்பட நிலையில் அது ஆருடம் கணிக்க இயலாத நடத்தையால் தீங்கு செய்யக் கூடியதாக அமையலாம்,எடுத்துக் காட்டாக, ஒரு மனிதன் பாதத்தை மிதிக்கலாம் அல்லது ஒரு மனிதன் மேலே விழுந்து விடலாம். பெரும்பாலும் தொழில்துறை தானியங்கிக்கள் உள்ளே ஒரு பாதுகாப்பு வேலியோடு இயங்கலாம்,அதன் மூலம் அவைகள் மற்ற மனித தொழிலாளர்களிடம் இருந்து பிரித்து வைக்கப்படலாம். ஆனால் எல்லா தானியங்கிக்கள் அப்படி இருக்காது. இரண்டு தானியங்கி-காரணமான இறப்புகள் குறிப்பிடவேண்டும்; ஒன்று ராபர்ட் வில்லியம்ஸ் உடையது மற்றொன்று கெஞ்சி உரடாவின் உடையதாகும். இதில் ராபர்ட் வில்லியம்ஸ் ஒரு ரோபாடிக் கரத்தினால் அடிபட்டு, மிச்சிகன் பிளாட் ராக் என்ற இடத்தில் உள்ள ஒரு வார்ப்பட அச்சு வேலை செய்யும் போது, ஜனவரி 25, 1979. நாள் இறந்தார். 37-வயதான- கெஞ்சி உரடா,என்ற ஒரு ஜப்பானிய தொழிற்சாலை வேலையாள், 1981ல் இறந்தார்; உரடா வழக்கமான பாதுகாப்பு பணியினை தானியங்கி பால் செய்து கொண்டிருந்தார், அதை சரிவர மூடும் வேலையை புறக்கணித்ததால் தற்செயலாக மாவரைக்கும் இயந்திரத்தினுள் தள்ளப்பட்டார்.
# தானியங்கி

## காலக்கோடு

| முதலாம் நூற்று ஆண்டு மற்றும் அதற்கு முந்தியதும் | நூற்றுக்கும் மேற்பட்ட தானே முழுதும் செயலியக்கும் இயந்திரங்கள்; அவைகளில் அடங்குவன: ஒரு தீ இயந்திரம், ஒரு காற்றால் இயங்கும் இசைக்கருவி, நாணயங்கள் வழங்கும் இயந்திரம், அலெக்சாண்டிரியா சார்ந்த ஹெரோன் கண்ட *காற்று அடைத்த குழாய்ப்பட்டைகொண்ட மிதிவண்டி* ,*தானே இயங்கும் இயந்திரம் * முதலியன ஆகும். | அலெக்சாண்டிரியா சார்ந்த கடேசிபிஸ்,பி சாண்டியும் சார்ந்த பிலோ மற்றும் அலேக்சண்டிரிய சார்ந்த ஹெரோன் பிற மற்றவர்கள் |  |  |
| --- | --- | --- | --- | --- |
| 1206 | முதலாவது திட்டமிடப்பட்ட, மனித உருக் கொண்ட, தானே முழுதும் இயங்கும் இயந்திரங்கள். | நான்கு ரோபாடிக் பாடகர்கள் கொண்ட படகு. | அல்-ஜாசரி |  |
| இ. 1495 | ஒரு மனிதஉரு விற்கான வரைவு முறைகள் கொண்ட தானியங்கி | இயந்திர மாவீரன் | லியனார்டோ டா வின்சி |  |
| 1738 | இயந்திர குள்ள வாத்து உண்பது, சிறகுகள் அடிப்பது, மற்றும் கழிவுகள் வெளியேற்றுவது. | ஜீரணிக்கும் குள்ள வாத்து. | ஜாகுயிஸ் டி
வுகான்சன் |  |
| 1800s | ஜப்பானிய இயந்திர பொம்மைகள் தேநீர் அளிப்பது, அம்புகள் சுட்டெறிவது, மற்றும் வர்ணம் பூசுவது. | *கரகுறி * பொம்மைகள் | ஹிசசிகே டனாக |  |
| 1921 | முதலாவது கற்பனைக்கதை சுயமாக இயங்கும் தானியங்கிக்கள் தோன்றிய நாடகம்
0} ஆர்.யு.ஆர். | ரோச்சும்'ஸ்யுனிவேர்சல் தானியங்கிக்கள் | கரேல் கபேக் |  |
| 1928 | மனித உருக் கொண்ட தானியங்கி ,மின்விசையால் முடிக்கி விடப்படும் போர்க்கவச உடுப்பு தரித்தது.லண்டன் மாதிரிப் பொறியாளர்களின் சங்கத்தின் வருடாந்திர பொருட்காட்சியில் காட்சிக்கு வைக்கப்பட்டது. | எரிக் ட்ரெக்ஸ்லெர் | டபள்யு.எச்.ரிச்சர்ட்ஸ் |  |
| 1930s | மனித உருக் கொண்ட தானியங்கி காட்சிக்கு வைக்கப்பட்டது, 1939 மற்றும் 1940 உலகப் பொருட்காட்சிகள் | எலெக்ட்ரோ | வேஸ்டிங் ஹவுஸ் எலெக்ட்ரிக் கார்ப்பரேஷன் |  |
| 1948 எப்எ கோப்பை இறுதி ஆட்டம் | எளிய தானியங்கிக்கள் உயிரியல் நடத்தைகள் வெளிப்படுத்துவது.[158] | எல்சி மற்றும் எல்மர் | வில்லியம் கிரே வால்ட்டர் |  |
| [124] ^ அஸ்ரோநாடிகா ஆக்டா II, 25 (1956). | முதல் வியாபார தானியங்கி , யுனி மிஷன் கம்பெனி ஜார்ஜ் தேவோல் மட்டும் ஜோசப் எங்கள் பெர்கர் களால் தேவோல் காப்புரிமைகளின் பேரில்நிறுவப்பட்டது. | உனிமேட் | ஜார்ஜ் தேவோல் |  |
| 1961 | முதலாவதாக நிறுவப்பட்ட தொழில்துறை தானியங்கி | உனிமேட் | ஜார்ஜ் தேவோல் |  |
| 1963 தொலைக்காட்சித் தொடர் அறிமுகங்கள் | முதல் நோய் தணிவிக்கும் தானியங்கி | முதல் நோய் தணிவிப்பாளர். | புஜி யுசொகி கோக்யோ |  |
| 1973 | முதல் தானியங்கி ஆறு மின்விசை யந்திரம் அச்சுக்களால் இயங்கப்படுவது. | பாமுளுஸ் | குக தானியங்கி குழு |  |
| [118] ^ லாண்டவு அண்ட் லிஃப்ஷிப்ட்ஸ் (1975), பப. | திட்டமிடப்பட்ட யுனிவேர்சல் இயக்குவிசை கொண்ட கரம், ஒரு உநிமஷன் தயாரிப்பு. | பூமாஸ் | விக்டர் ச்சின்மண் | } |
# தானியங்கி

## வரலாறு

பல புராதன புராண இலக்கியங்கள் செயற்கை மனிதர்களை, அதாவது இயந்திர பணியாளர்களைப் பற்றி கூறுகின்றன கிரேக்கக் கடவுள் ஹெப்கேஸ்துஸ், (வுல்கன் முதல் ரோமன்கள் வரை) , யூதர்களின் மரபுவழிக் கதைகள்படி, களிமண் கோலம் நோர்ஸ் மரபு வழிக்கதைகள்படி, களிமண் அரக்கர்கள், பிக் மாலியன் புராணப்படி மகிழ்வு தேநீர் என்னும் சிலை இவைகள் யாவும் உயிருடன் இருந்து உலாவியதாக கூறப் படுகின்றன. கிரேக்க நாடகத்தில், துஸ் எக்ஸ் மச்சினா ஒரு நாடக உத்தியாக பயன்படுத்தப் வந்தது, அதன்படி, ஒரு தெய்வீக உரு கம்பிகளால் இயக்கப்பட்டு வெளித்தோற்றத்தில் இயலாது என்ற பிரச்சினை தீர்க்க உதவும் என்ற நம்பிக்கை நிலவியது.  
கி மு நான்காம் நூற்றாண்டில், கிரேக்க கணிதஇயல் அறிஞர், தரன்டம் சார்ந்த, ஆர்சிடாஸ் தம் ஆராய்ச்சியின் அடிக்கோளில் ஓர் இயந்திர நீராவி-இயக்கத்தில் பறவையைக் கண்டார், அதற்கு பெயர் "மாடப்புறா" என வைத்தார். அலெக்சாண்டிரியாவின் ஹீரோ பல்வேறு பயனாளி-உருவாக்கும் தானியங்கும் கருவிகளைக் கண்டுபிடித்தார், அந்த இயந்திரங்களுக்கு சக்தி காற்றின் அழுத்தத்தால், நீராவியால், மற்றும் நீரால் பெறும்படி செய்தார். சு சாங் 1088 ல் சீனாவில் ஒரு கடிகார கோபுரம் எழுப்பினார். அதில் இயந்திர சிறு உருவச்சிலைகள் வைத்து மணிகள் காட்ட கூட்டு ஒலியை உண்டாக்கச் செய்தார்.  
அல்-ஜசரி (1136–1206), என்னும் முஸ்லிம் கண்டுபிடிப்பாளர் ஆர்ட்டுகிட் வம்சாவளி காலத்தில், ஏராளமான தானியங்கு கருவிகளை வடிவமைத்து உருவாக்கினார், அவர் கண்டு பிடித்தவைகளில் நீரால், தானியங்கும் இசைக்கருவி மற்றும் முதலாவதான திட்ட அமைப்பு கொண்ட மனித உருவுடைய தானியங்கிகள் 1206.ல் யாவும் அடங்கும். தானியங்கிட்கள் நான்கு பாடகர்களாக ஏரியில் செல்லும் படகில் இருந்துகொண்டு, அரசவை மதுவிருந்துகளில் விருந்தினர்களை மகிழ்ச்சி அடையச் செய்தனர். அவரது இயந்திர இயக்கவிசையின்படி, ஒரு திட்ட அமைப்பு கொண்ட முரசு இயந்திரம் முறுக்காணிகள், கல்வகை (சுற்று உருளைகள்) மூலம் ஒரு சிறு நெம்புகோல் வாயிலாக இசையை எழுப்பும் அந்தக் கருவியை தட்டுதலால் இசை உண்டாக்கும் தண்ணுமைக் கருவி என்பர். முரசறைவோன் பல்வேறு சந்தங்களுக்கேற்ப பல்வேறு முரசு வகைகளை முறுக்காணிகளை இடம்பெயர்த்தி நகர்த்தி இயக்குவான்.
# தானியங்கி

## வரலாறு

### துவக்க நவீன வளர்ச்சிகள்.

லியனார்டோ டா வின்சி (1452–1519) பல திட்டப் படங்களை மனித உருவில் 1495. ஆண்டில் வரைந்து காட்டினார். டா வின்சியின் குறிப்புப் புத்தகங்களிலிருந்து, 1950களில் மறுகண்டு பிடிக்கப் பட்டவைகளில், உள்ள வரைவுப்படங்கள் மூலம் ஒரு இயந்திர மாவீரன், தற்பொழுது அதை லியனார்டோவின் தானியங்கிட் என அழைக்கின்றனர், அது அமர்வது, கைகள் அசைப்பது, தலையை, தன தாடையை அசைப்பது எப்படி என்பதெல்லாம் சித்திரிக்கப்பட்டு இருந்தன. அந்த வரைவானது அவருடைய *விற்றுவியன் மனிதன்* நூலில் பதிவு செய்துள்ள உடற்கூற்று இயல் ஆராய்ச்சி அடிப்படையில் அமைந்திருந்தது. அவரே அதை உருவாக்க முயற்சித்தாரா என்பது சரவரத் தெரியவில்லை.
1738 மற்றும் 1739ல் ஜக்குயிஸ் டி வௌகேன்சன் ஆளுயுரத் தானியங்குகள்: குழல் ஊதி, குழாய் ஊதி, மற்றும் ஒரு குள்ள வாத்து யாவையும் காட்சியில் வைத்துக் காட்டினார். அவருடைய இயந்திரக் குள்ளவாத்து இறக்கைகளை படபடவென்று அடித்துக் காட்டியது, கழுத்தை நீட்டியது, பார்வையாளார்களின் கையில் இருந்து உணவை வாங்கி உட்கொண்டது, ஒரு மறைவுப்பகுதியில் இருந்து கழிவுப் பொருளையும் வெளியேற்றியது. 1700 களில், சிக்கலான இயந்திர பொம்மைகள் மற்றும் விலங்குகள் ஜப்பானில் செய்துகாட்டப்பட்டதாக 1796ல் வெளிவந்த *படவிளக்கத்துடன் கொண்ட இயந்திரங்கள்* **கரகுறி ஜுய்** நூலில் இடம்பெற்றுள்ளது.(சித்திர விளக்க இயந்திரம்,1796)
# தானியங்கி

## வரலாறு

### நவீன வளர்ச்சிகள்

ஜப்பானிய கைவினைஞர் ஹிசசிகே டனாக (1799–1881), "ஜப்பானின் எடிசன்" என்றும் "கரகுறி கீமன் " என்றும் பாராட்டப்பட்டார், அவர் அதிசிக்கலான இயந்திர பொம்மைகளை பரிவாரமாக உருவாக்கினார், சில தேநீர் வழங்கியது, சில அம்பறாத்தூணியில் இருந்து அம்புகளைச் சுட்டுஎறிந்தது, சில ஜப்பானிய பாத்திரத்தை வர்ணம் பூசி வரைந்தது. 1898 ல் நிகோல் டேஸ்ல பொதுவில் ஒரு ரேடியோ கட்டுப்பாட்டில் உள்ள வெடிக்கண்ணியை விளக்கிக் காட்டினார். "தொலை தூர தானியங்கு முறைமை" அடிப்படையில் பெற்ற காப்புரிமைகள் பேரில் டேஸ்ல யு.எஸ் கடற்படைக்காக ஒரு ஆயுத முறையை உருவாக்க முடியும் என நம்பிக்கை கொண்டிருந்தார்.  
1926,ல் வெஸ்டிங்ஹவுஸ் எலக்ட்ரிக் கார்பரேஷேன் டெலிவாக்ஸ் என்னும், முதல்தானியங்கி உருவாக்கி ஒரு பயனுள்ள வேலையை செய்ய வைத்தது. பிற எண்ணிக்கையில் ஏராளமாக உள்ள எளிய தானியங்கிகளை அவர்கள் டெலி வோக்ஸ்ல் பின்பற்றினார்கள், அதில் ஒன்று ராஸ்துஸ் ஆகும், அது ஒரு கருப்பு மனிதனின் செப்பனிடாத பிம்பம் கொண்டிருந்தது. 1930களில், அவர்கள் மனித உருக்கொண்ட தானியங்கிவை எலெக்ட்ரோ என்ற பெயரில் பொருட்காட்சி நோக்கங்களுக்காக உருவாகினார்கள், அந்த நோக்கங்களுள் உலகச் சந்தைகள் 1939 மற்றும்1940 அடங்கும். 1928ல், ஜப்பானின் முதல் தானியங்கி ககுடென்சொக்கு,உயிரியலார் மகொடோ நிஷிமுரா என்பவரால், வரையப்பட்டு வடிவமைக்கப்பட்டது.  
முதல் மின்ம சுயமாக இயங்கும் தானியங்கிகள் பர்டன் நரம்பியல் நிறுவனம், பிரிஸ்டல், இங்கிலாந்து சார்ந்த வில்லியம் கிரே வால்ட்டர் என்பவரால் உருவாக்கப்பட்டன. அவைகளுக்கு பெயர்கள் *எல்மர் * மற்றும் *எல்சி* என்று இடப்பட்டன. இந்த தானியங்கிக்கள் ஒளியை உணர்ந்து வெளிப்புற பொருள்களோடு, தொடர்பு கொண்டிருக்கும்; மேலும் இவைகளை தூண்டுதலாகக் கொண்டு பயணிக்கும்.  
முதல் உண்மையான நவீன தானியங்கி, மின்ம ரீதியில் திட்டமிட்டு இயங்க வடிவமைத்துக் கண்டு பிடித்தவர் ஜார்ஜ் தேவோல் ஆவார், அவர் அதை 1954 ஆண்டு கண்டு பிடித்தார், இறுதியில் அதனை யுனிமேட் என்றே அழைத்தார். தேவோல் முதல் யுனிமேட் தானியங்கிட்டை ஜெனரல் மோட்டோர்ஸ்க்கு 1960ல், விற்றார்.அது நியூ ஜெர்சி, ட்ரென்டன், எனுமிடத்தில் உள்ள இயந்திர சாதனத்தில் நிறுவப்பட்டது. அது அச்சு வார்ப்புரு இயந்திரத்தில் உள்ள உலோக வெப்பத் துண்டுகளை தூக்கி குவியலாக வைக்கும்.
# தானியங்கி

## இலக்கியம்

தானியங்கிடிக் கதாபாத்திரங்கள், அண்ட்ராயிட்கள் (செயற்கை ஆண்கள்/ பெண்கள்), அல்லது ஜிநாயட்கள் (செயற்கை பெண்கள்)மற்றும் சய்போர்க்கள் (மேலும் "பயோனிக் ஆண்கள்/பெண்கள்" அல்லது குறிப்பிடத் தகுந்த இயந்திர அபிவிருத்திகள் கொண்டமனிதர்கள் ) இவைகள் எல்லாம் ஒரு மூலப் பொருளாக அறிவியல் கற்பனைக் கதைகளில் ஆகிவிட்டன.  
இயந்திர வேலைக்காரர்கள் பற்றிய முதல் குறிப்பு மேற்கத்திய இலக்கியத்தில் ஹோமரின் *இலியட்* நூலில் வருகின்றது. XVIIIவது புத்தகத்தில், ஹிபாஈஸ்டுஸ், நெருப்புக் கடவுள், கதாநாயகன் அசில்லஸ்சுக்கு ஒரு புதிய போர்க்கவசம் உருவாக்கி தானியங்கிட்டால் உதவி செய்யப்படுவதாக எழுதியுள்ளார். ரியு வின் மொழிபெயர்ப்பின் படி, "தங்க கன்னியர் சேவகிகள் எஜமானருக்கு உதவ விரைந்தனர். உண்மையான பெண்கள் போல அவர்கள் தோற்றம் அளித்தனர். அவர்களால் பேச இயலாது. கைகால்கள் தூக்கி நுண்ணறிவுடன் செயல்பட முடியும். கைவினையால் அழிவிலாத கடவுளர்களால் பயிற்சியும் பெற்றனர்." ஒருவேளை, "தானியங்கிட்" அல்லது "அன்ராயிட்" போன்ற வார்த்தைகளால் விளக்கப்படாமல் இருக்கலாம், ஆனால் அவர்கள் மனிதர் தோற்றம் கொண்ட இயந்திர சாதனங்கள் ஆவர்.  
இசாக் அசிமோவ் (1920–1992), என்பவரே தானியங்கிக்கள் பற்றிய கதைகள் பொறுத்த மட்டில் விளைவு வளமிக்க ஆசிரியர் ஆவார். அசிமோவ் தானியங்கிகளுக்கு அளிக்கப்படும் உன்னத தொகுப்பான அறிவுரைகள் பற்றிய பிரச்சினையை ஜாக்கிரதையாகக் கருதினார், அதன்படி, தானியங்கிடிக்குகள் பற்றிய மூன்று விதிமுறைகளை வகுத்தார்: ஒரு தானியங்கி ஒரு மனிதனுக்குத் தீங்கிழைக்காது. ஆனால் மனிதன் தீங்கு செய்தாலும் செயலற்று இருக்கும். மனிதர்கள் இடும் கட்டளைகள்படி முதல்விதிக்கு விலக்காக இருக்கும் பட்சத்தில்கீழ்படிந்து நடக்க வேண்டும், அந்த விதிக்கு முரண்பட்டிருந்தால் தானியங்கி தன்னைக் காப்பாற்றிக் கொள்ள வேண்டும்,அந்த பாதுகாப்பு அதன் சுய நிலையை காக்கும் வண்ணம் இருத்தல் வேண்டும், அது முதலாம் மற்றும் இரண்டாம் விதிக்கு முரண்பட்டு இருக்கக் கூடாது. அவருடைய "சுற்றிலும் ஓடு" என்ற 1942 ஆண்டு சிறு கதையில் அறிமுகம் செய்யப்பட்டதாகும், அதற்கு முன்னதாக வெளிவந்த கதைகளில் அக்கருத்துக்கள் முன்கூட்டியே குறிப்பிடப்பட்டு இருந்தன. பிறகு, அசிமோவ் பூஜ்ய விதியாக சேர்த்தது: "ஒரு தானியங்கி மனித இனத்தை கெடுதல் செய்யாது, அல்லது தான் செயலற்று இருந்து, மனிதன் கெடுதல் செய்ய அனுமதிக்கும்."; பிற விதிமுறைகள் யாவும் இதற்கு ஒப்பவே கிரமமாக அமைந்து இருக்கும்.  
ஆக்ஸ்போர்ட் ஆங்கில அகராதியின் படி, அசிமோவின் "பொய்யன்" என்ற சிறுகதையில், முதல் பத்தியில், (1941) குறிப்பிடப்பட்டதன்படி, முதல்விதியில் தொடக்கத்தில் *தானியங்கி வியல் * என்ற சொல்பதிவாகி இருந்தது. அசிமோவ் ஆரம்பத்தில் இதை அறியவில்லை; அவர் *இயந்திர இயல்,* *நீரியல் ஆய்வு,* போன்ற செயல்முறை அறிவின் கிளைகளைகளைக் குறிப்பிடும் சொற்களோடு ஒத்த சொல்லாக இருந்ததென்று பாவித்திருந்தார்.
# தேசிய தொழினுட்பக் கழகங்கள்

**தேசிய தொழில்நுட்பக் கழகங்கள் ** (**தே. தொ. க** / **N I T**s ), இந்தியாவின் முதன்மையான பொறியியல் மற்றும் தொழில்நுட்பக் கல்வி வழங்கும் கல்லூரிகளாகும். அவை துவக்கத்தில் *மண்டல பொறியியல் கல்லூரிகள் * (RECs) என அழைக்கப்பட்டன. 2002ஆம் ஆண்டு, மனிதவள மேம்பாடு அமைச்சகம், இந்திய அரசு, துவக்கத்தில் இருந்த 17 மண்டல பொறியியல் கல்லூரிகளையும், படிப்படியாக, தேசிய தொழில்நுட்பக் கழகங்களாக மேம்படுத்த முடிவெடுத்தது. தற்போது அகர்த்தலாவில் அண்மையில் திறக்கப்பட்டதையும் சேர்த்து 20 தே. தொ.கழகங்கள் உள்ளன. இந்திய அரசு *தேசிய தொழில்நுட்பக் கழகங்கள்(NIT) சட்டம் 2007* கீழ் இந்த 20 கல்லூரிகளையும் கொணர்ந்து அவை தன்னிச்சையாக இயங்க வழி வகுத்துள்ளது. இக்கல்லூரிகள் மண்டல மேம்பாட்டிற்காக ஒவ்வொரு பெரும் இந்திய மாநிலத்திலும் ஓர் தே.தொ.க அமையவேண்டும் என்ற அரசின் விதிகளுக்குட்பட்டு இந்தியாவெங்கும் விரவிக் கிடக்கின்றன. தே.தொ.க சட்டத்தின்படி, ஒவ்வொரு தே.தொ.கவும் தன்னிச்சையான தொழில்நுட்ப பல்கலைக்கழகமாக செயல்பட்டு தமது கல்வித்திட்டங்களையும் செயற்பாட்டுக் கொள்கைகளையும் தாமே வகுத்துக்கொள்கின்றன.
# தேசிய தொழினுட்பக் கழகங்கள்

## வரலாறு

பண்டிட் ஜவஹர்லால் நேருவின் கனவான அறிவியலிலும் தொழில்நுட்பத்திலும் சிறந்த இந்தியாவை உருவாக்குவதை நிறைவேற்றவும் பயிற்சி பெற்ற தொழில்நுட்பவியலாளர்களை வளர்த்தெடுக்கவும் இந்திய அரசினால் பதினான்கு மண்டல பொறியியல் கல்லூரிகள் 1959க்கும் 1965க்கும் இடைப்பட்ட காலத்தில் அமைக்கப்பட்டன. அவை போபால், அலகாபாத், கோழிக்கோடு, துர்காபூர், குருச்சேத்திரா, ஜம்செட்பூர், ஜெய்ப்பூர், நாக்பூர், ரூர்க்கேலா, ஸ்ரீநகர், சூரத்கல், சூரத், திருச்சிராப்பள்ளி, மற்றும் வாரங்கல் என்ற இடங்களில் அமைக்கப்பட்டன. மேலும் மூன்று கல்லூரிகள் 1970 மற்றும் 1990களுக்கிடையே சில்சார், அமீர்பூர், மற்றும் ஜலந்தர் ஆகிய இடங்களில் நிறுவப்பட்டன. ஒவ்வொன்றுமே மைய அரசு மற்றும் மாநில அரசின் கூட்டு நிறுவனமாகும். அண்மையில் மனிதவள மேம்பாடு அமைச்சகம் மேலும் மூன்று கல்லூரிகளுக்கு, பாட்னா (பிகார் பொறியியல் கல்லூரி - 110 ஆண்டு வரலாறுள்ள கல்லூரி), ராய்பூர் (அரசு பொறியியல் கல்லூரி), மற்றும் அகர்தாலா (திரிபுரா பொறியியல் கல்லூரி) வின் பரிந்துரைகளின்படி செய்யப்பட்டன. முனைவர். ஆர்.ஏ. மாஷேல்கர்தலைமையில் அமைந்த இக்குழு "வருங்கால ம.பொ.கல்லூரிகளின் கல்விச்சிறப்பிற்கான திட்ட முன்வரைவு (Strategic Road Map for Academic Excellence of Future RECs)" என்ற அறிக்கையை 1998ஆம் ஆண்டு அரசிடம் அளித்தது.  
2008ஆம் ஆண்டிலிருந்து தே.தொ.கவின் சராசரி ஆண்டு நிதி ரூ.50 கோடியாக கூடுதலாக்கப்பட்டுள்ளது. ஒவ்வொரு தே.தொ.கவும் உலக வங்கியிடமிருந்து ரூ.20 -25 கோடிகள் தொழில்நுட்பக் கல்வி தரமேம்பாட்டுத் திட்டத்தின் (TEQIP) கீழ் பெறுகிறது. இந்த திட்டம் நாட்டின் பொறியியல் கல்லூரிகளின் தரத்தை உயர்த்த மனிதவள மேம்பாடு அமைச்சகத்தால் ஒருங்கிணைக்கப்படுகிறது. தே.தொ.கழகங்களில் மாணவர் சேர்க்கை ஆண்டுக்கு 800,000 பேர் பங்கேற்கும் அனைத்திந்திய பொறியியல் நுழைவுத் தேர்வு (AIEEE ) தேர்வு மூலம் நிகழ்கிறது. இந்த மேம்பாட்டிற்குப் பிறகு, மாணவர் தரம், மேலாண்மை அமைப்பு, கல்வித்திட்ட ஆராய்வு மற்றும் மாணவர் வேலைவாய்ப்பு என்ற வகைகளில் பெரும் முன்னேற்றத்தை இக்கல்லூரிகள் எட்டியுள்ளன.
# தேசிய தொழினுட்பக் கழகங்கள்

## தேசிய தொழில்நுட்ப கழகங்களின் பட்டியல்

### வருங்காலம்

நாடாளுமன்றத்தின் இரு அவைகளிலும் தேசிய தொழில்நுட்பக் கழகங்கள் சட்டம், 2007 நிறைவேற்றப்பட்டுள்ளது. இச்சட்டத்தில் குறிப்பிடப்பட்டுள்ள மாற்றங்கள் 2007-2008 கல்வியாண்டிலிருந்து நடப்புக்கு வருகின்றன. 15 ஆகஸ்ட் 2007 முதல் நடப்புக்கு வரும் இச்சட்டம் ஒவ்வொரு தே.தொ.கழகத்தையும் நாட்டின் முதன்மையான கல்விக்கழகமாக அறிவிக்கிறது. இவை உலக அளவில் சிறந்த தொழில்நுட்பக் கல்விக்கான கல்விக்கூடமாக விளங்க வெகு தொலைவு செல்ல வேண்டியுள்ளது. இருப்பினும், இந்தியாவிலுள்ள பெரும்பாலான கல்லூரிகளுக்கும் இதே நிலை நிலவுகிறது. வருங்கால தே.தொ.க மாணவர்கள் இவற்றின் மதிப்பை பலமடங்கு உயர்த்துவார்கள் என எதிர்பார்க்கலாம். இத்தகைய உலகளாவிய சிறப்புநிலை எய்த செய்ய வேண்டுவன:
# கழிவு மேலாண்மை

உள்ள காட்மண்டுவில் கழிவுப்பொருள் மேலாண்மை]]
**கழிவுப்பொருள் மேலாண்மை** (*Waste management*) என்பது கழிவுப்பொருட்களை சேகரித்தல், கொண்டுசெல்லுதல், பாதிப்பில்லாத உருவுக்கு மாற்றல், மீள் சுழற்சிக்குள்ளாக்குதல் அல்லது நீக்குதல், மற்றும் கழிவுப்பொருட்களை கண்காணித்தல் ஆகிய செயற்பாடுகளை உள்ளடக்கியதாகும். இந்தச் சொல் பொதுவாக மனித செயல்பாடுகளால் விளையும் கழிவுப் பொருட்களைக் கையாள்வதைக் குறிக்கும். மேலும் கழிவுப்பொருட்களால் மனிதனின் உடல்நலம், சுற்றுச்சூழல் அல்லது அழகியல் தன்மை ஆகியவற்றில் ஏற்படும் பாதிப்பை முடிந்த அளவு தடுக்கவோ குறைக்கவோ கழிவு மேலாண்மை மேற்கொள்ளப்படுகிறது. வள ஆதாரங்களை கழிவுப்பொருட்களில் இருந்து மீட்பதற்கும் கழிவுப்பொருள் நிருவாகம் தேவை. கழிவுப்பொருள் நிருவாகத்தில் தின்ம, நீர்ம, வளிம கழிவுகளையும் சில வேளைகளில் கதிரியக்கப் பொருட்களையும் கையாள வேண்டிய சூழ்நிலைகள் ஏற்படலாம். ஒவ்வொருவகை கழிவுக்கும் அதற்கேற்ற தனிப்பட்ட முறைகளை அதற்கான வல்லுநர்களின் உதவியுடன் கவனத்துடன் செயலாற்ற வேண்டும்.  
கழிவு மேலாண்மை முறைகளானவை மேம்பாடு அடைந்த நாடுகள், மேம்பாடு அடைந்து வரும் நாடுகள், நகர்ப்புறம், கிராமப்புறம், குடியிருப்பு இடங்கள் மற்றும் தொழிலகங்கள் போன்ற ஒவ்வொரு நிலையிலும் வேறுபடும். நகரப்புறங்களில், இடர் விளையாத குடியிருப்பு மற்றும் அலுவலகக் கழிவுகளை அகற்றும் பொறுப்பு நகராட்சியினுடையதாகும். இடர் விளையாத வணிக, வணிகரீதியிலான மற்றும் தொழில்நிறுவனங்களில் இருந்து வெளிப்படும் கழிவுப்பொருட்களை தகுந்த முறையில் மீட்டு அகற்ற அவற்றின் உற்பத்தியாளர்கள் பொறுப்பேற்றுக்கொள்ள வேண்டும்.
# கழிவு மேலாண்மை

## முறைகள்

### நீக்கல் முறைகள்

#### குப்பைநிரப்பு நிலம்

கழிவுப்பொருட்களை ஒரு குப்பை நிரப்பு நிலத்தில் நிரப்புவது என்பது கழிவுப்பொருட்களை (குப்பையை) குழியிலிட்டுப் புதைப்பதாகும். இந்த நடைமுறை பல்வேறு நாடுகளில்பொதுவாகக் காணப்படுகிறது. குப்பை நிரப்புநிலங்களுக்காக கைவிட்ட அல்லது பயன்பாட்டில் இல்லாத கற்சுரங்கங்கள், சுரங்கவியல் குழிகள் அல்லது அயலிடக் குழிகள் போன்றவை தேர்ந்தெடுக்கப்படுகின்றன. சரியான முறையில் வடிவமைக்கப் பெற்ற மற்றும் நன்கு நிர்வகிக்கப்பெற்ற குப்பை நிரப்பு நிலமானது, கழிவுப்பொருள்களை அகற்ற அல்லது நீக்க, சுகாதாரமானதாகவும் ஒப்பீட்டளவில் குறைந்த செலவுடையதாகவும் இருக்கும். பழைய சரியாக வடிவமைக்காத அல்லது சரியாக நிர்வகிக்காத குப்பைநிரப்பு நிலங்கள் காரணமாக பலவகையான எதிரிடையான சுற்றுச்சூழல் பாதிப்புகள் ஏற்படுகிறது. எ.கா: காற்று அடித்துச்சென்ற குப்பையானது ஏற்கெனவே சுத்தம் செய்த இடங்களில் பரவி மீண்டும் சுத்தம் செய்ய வைக்கும் நிலைமையை உருவாக்குதல், ஊறுவிளைவிக்கும் பூச்சிகளை ஈர்ப்பது, மற்றும் வேதிப்பொருட்கள் கலந்த கழிவுநீர் முதலானவை. குப்பைநிரப்பு நிலங்களில் பொதுவாக கிடைக்கப்பெறும் பக்க விளைபொருளான வளி, (மீத்தேன் வாயு மற்றும் கரியமில வாயு), கரிம கழிவுப்பொருட்களை காற்றிலா முறையில் மக்கி உருச்சிதைக்கும் போது உற்பத்தியாகின்றன. இந்த வளியானது துர்நாற்றமடிக்கும் பிரச்சினை கொண்டது, மேல்பரப்பில் தாவரங்களின் வளர்ச்சியை குன்றவைக்கும் தன்மையுடையது, மற்றும் இவை பைங்குடில் வளிகளாகும்.  
ஒரு நவீன குப்பைநிரப்பு நில வடிவமைக்கும் முறையின் சிறப்பியல்பு, களிமண் அல்லது பிளாஸ்டிக்கால் ஆன அக உறைகள் (lining) கொண்ட தொட்டிகளை திரவக்கரைச்சல் வெளியேறாமலிருக்க தொட்டிகளுக்கு உள்ளேயே அடக்குவதற்காக அமைப்பதாகும். படிந்திடும் கழிவுப்பொருட்கள் பொதுவாக திடமான கட்டியாகவும், அதன் அடர்த்தி மற்றும் நிலைப்புத்தன்மை கூட்டியதாகவும் மற்றும் சுண்டெலிகள் மற்றும் எலிகள் போன்ற ஊறுவிளைபூச்சிகளால் பாதிப்பு ஏற்படாமலிருக்க, அதை சரியாக பொதிந்தும் வைக்க வேண்டும். பல குப்பைநிரப்பு நிலங்களில் வளியை பிரித்தெடுக்கும் முறைகள் அமைத்து அதன் மூலம் குப்பைநிரப்பு நில வளி பிரித்தெடுக்கப் படுகிறது. குப்பைநிரப்பு நில வளிகள் துளையிட்ட குழாய்கள் மூலமாக எக்கி (pumped) வெளியேற்றுகின்றனர். ஒரு வளி எந்திரத்தின் மூலமாக வளியை கிளரொளித்து அல்லது எரித்து அதன் மூலமாக மின்சாரம் தயாரிக்கிறார்கள்.
# கழிவு மேலாண்மை

## முறைகள்

### நீக்கல் முறைகள்

#### சாம்பலாக்குதல்

வில் உள்ள ச்பிட்டெலு சாம்பலாக்கும் ஆலை.]]  
இது கழிவுப்பொருட்களை எரித்து சாம்பல் மற்றும் வாயு மீதிகளாக அகற்றும் முறையாகும். எரிசூளைகள் கழிவுப்பொருட்களை வெப்பம், வளி, நீராவி மற்றும் சாம்பலாக மாற்றுகிறது. இதனால் திண்மக் கழிவுப்பொருள் நிறையளவில் 20-30 சதவீதம் வரைக்கும் குறைவடைகின்றது. இத்தகைய சாம்பலாக்குதல் மற்றும் ஏனைய மிகை வெப்பத்தில் கழிவுப்பொருட்களை பரிகாரப்படுட்தும் முறைகளும் "வெப்பப்பரிகார முறை"என அறியப்படுகிறது.  
சிறு அளவில் தனிப்பட்ட மனிதர்களாலும், பெரிய அளவில் தொழிலகங்களாலும் கழிவுப்பொருட்கள் சாம்பலாக்கப்படுகின்றன. திட, திரவ மற்றும் வளிப்பொருளாக இருக்கும் கழிவுப்பொருட்களை இம்முறையில் அகற்றலாம். சில வகை இடர் விளையக்கூடிய கழிவுப்பொருட்களை (அதாவது உயிரியல் மற்றும் மருத்துவக் கழிவுப்பொருட்களை) அகற்ற இதுவே நடைமுறைக்கு ஒத்த அங்கீகாரம் பெற்ற அகற்றும் முறையாகும். சாம்பலாக்குதல் என்பது சர்ச்சைக்குரிய கழிவுப்பொருட்களை அகற்றும் முறையாகும், ஏன் என்றால் அதன் மூலம் வெளியாகும் வளிகள் கொண்ட மாசுபடுத்திகள் பிரச்சினைகளை எழுப்புவதாகும்.  
ஜப்பான் போன்ற நாடுகளில், நிலம் கிடைப்பது அரிதாக இருப்பதால், கழிவை சாம்பலாக்கும் முறையையே பொதுவாக பின்பற்றுகிறார்கள், ஏன் என்றால் இதற்காக குப்பைநிரப்பு நிலத்தைப்போல மிகையான இடவசதிகள் தேவை இல்லாததாகும். கழிவுப்பொருளில் இருந்து சக்தி (WtE) அல்லது சக்தி கழிவுப்பொருளில் இருந்து (EfW) ஆனவை கழிவுப்பொருளை உலைக்களத்திலோ அல்லது கொதிகலனிலோ வெப்பத்தை ஏற்றுவதற்கோ, நீராவி அல்லது மின்சாரத்தை உற்பத்தி செய்வதற்கோ எரிப்பதற்காக தேவைப்படும் வசதிகளை குறிக்கும் அகன்ற குறிச்சொற்கள் ஆகும். சாம்பலாக்கிகளில் எரிப்பது எப்பொழுதும் கச்சிதமாக நடப்பதில்லை. மேலும், வாயுப்பொருட்களாக வெளியேறும் நுண்ணிய மாசுபடுத்திகளால் பாதிப்பு ஏற்படலாம். சில நிலைத்த கரிமப்பொருட்கள் கவலைக்கு இடமளிக்கின்றன, எடுத்துக் காட்டாக டையோக்சின் போன்றவை சாம்பலாக்கிகளில் உற்பத்தியாகி வெளியேறினால் அருகாமையிலுள்ள சுற்றுப்புறம் பாதிக்கப்படும். மாறாக இந்த முறையில் உற்பத்தியாகும் வெப்பசக்தியை பயன்படுத்தலாம்.
# கழிவு மேலாண்மை

## முறைகள்

### மீள் சுழற்சி முறைகள்

பிவிசி (PVC), எல்டிபிஈ (LDPE), பிபி (PP), மற்றும் பிஎஸ் (PS) (பிசின் அடையாளங்காட்டுதல் குறியைப் பார்க்கவும்) போன்றவைகளையும் மீள் சுழற்சி செய்யலாம், ஆனால் பொதுவாக அவற்றை சேகரிப்பதில்லை. இப்பொருட்கள் யாவும் ஒரே வகையான உட்பொருளைப் பொதிவாக கொண்டுள்ளது, அதனால் அவற்றை மீட்டு புதியதான பொருட்களை எளிதாக செய்யலாம். சிக்கலான பொருட்களை மீட்பது என்பது (கணினிகள் மற்றும் மின்னணுச் சாதனங்கள்) மேலும் கடினமானதாகும், ஏன் என்றால் கூடுதலாக அவற்றை கழற்றியெடுத்து அதன் பாகங்களை ஒவ்வொன்றாக பிரித்தெடுக்க வேண்டும்.
# கழிவு மேலாண்மை

## முறைகள்

### மீள் சுழற்சி முறைகள்

#### உயிரியல் மறுசீராக்கல்

செடிகளின் இலை தழை போன்ற பொருள்கள் (plant material), உணவுப்பொருள், காகிதப்பொருட்கள் போன்ற இயற்கையாகவே கரிமப்பொருளாக (organic) இருக்கும் கழிவுப்பொருள்கள், உயிரியல் ரீதியில் மக்குதல் (biological composting) மற்றும் செரித்தல் (digestion) போன்ற முறைகளைப் பயன்படுத்தி கரிமப்பொருளை மக்கி உருச்சிதைத்து (decompose) விடலாம். அதன் பயனாக கிடைக்கும் கரிமப்பொருளை மீள் சுழற்சிசெய்து தழைக்கூளம் (mulch) அல்லது கூட்டுரமாக (compost) வேளாண் மற்றும் நிலவடிவமைத்தல் (இயற்கை நிலக்காட்சி) போன்ற தேவைகளுக்கு பயன்படுத்தலாம். மேலும் கூடுதலாக, இந்த செய்முறை (process) மூலம் கழிவுப்பொருள் வாயுக்களை (மீத்தேன்) மீட்டு அவற்றைப் பயன்படுத்தி அதை மின்சாரம் உறபத்தி செய்வதற்கு பயன்படுத்தலாம். உயிரியல் மறுசீராக்கல் செயல்முறைகளை கழிவுப்பொருள் நிருவாகத்திற்கு பயன்படுத்துவதின் நோக்கம் (intention), இயற்கைவழியில் கரிமப்பொருட்களை உருச்சிதைப்பதை கட்டுப்படுத்தி மேலும் அதை விரைவுபடுத்துவதேயாகும்.  
கூட்டுரமாக (compost) மாற்றும் முறையில் கழிவுப்பொருள் நிருவாகத்திற்கான ஒரு எடுத்துக்காட்டு கனடாவில் டொரோண்டோவில் உள்ள பச்சை மூடித்தொட்டி திட்டம் (Green Bin Program) ஆகும், இங்கே வீட்டுக் கரிமக் கழிவுப்பொருட்கள் (சமையலறைக் கழிவுகள் மற்றும் வெட்டிய செடிகள் போன்றவை) அதற்கான ஒரு தனிப்பட்ட பாத்திரத்தில் சேகரித்து குப்பையுரமாக்கப்படுகிறது.